《南山有蹲鸱一首示里中诸豪》
宋代·刘一止

南山有蹲鸱，春田多凫茈。何必泌之水，可以乐我饥。

六师拥行泌，闾巷屯虎貔。民食尚可纾，军食星火移。

努力输县官，无乏辕门炊。所愿将与士，感此艰食时。

忠义发饫腹，向敌争先之。驱逐狐鼠群，宇县还清夷。

我辈死即休，粒米不敢私。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。